Ο **Τιμοτέ Μαλεντομά** (Timothée Malendoma, 1935 - 12 Δεκεμβρίου 2010) ήταν πολιτικός από την Κεντροαφρικανική Δημοκρατία και πρωθυπουργός από το 1992 ως το 1993. Υπήρξε πρόεδρος του Φόρουμ Πολιτών.

Πολιτική σταδιοδρομία
---------------------

Ως πρόεδρος του Φόρουμ Πολιτών έλαβε μέρος στον "μεγάλο εθνικό διάλογο" που ξεκίνησε από τον πρόεδρο Αντρέ Κολινγκμπά το 1992, παρά την αντίθεση σε αυτήν τη συμμετοχή από πλευράς του συνασπισμού της αντιπολίτευσης του οποίου μέλος ήταν το Φόρουμ. Το Δεκέμβριο του 1992 ο Κολινγκμπά διόρισε το Μαλεντομά στην πρωθυπουργία. Ωστόσο, το Φεβρουάριο του 1993 ο πρόεδρος κατηγόρησε τον πρωθυπουργό ότι "παρεμποδίζει τις δημοκρατικές διαδικασίες" και τελικά τον απέλυσε. Ο Μαλεντομά ήταν υποψήφιος στις προεδρικές εκλογές του 1993 με το Φόρουμ Πολιτών και συγκέντρωσε 2,03% των ψήφων καταλαμβάνοντας την 6η θέση.

Συνακόλουθα υπηρέτησε ως βουλευτής στην Εθνοσυνέλευση και το Φόρουμ έγινε κόμμα της αντιπολίτευσης επί της προεδρίας του Ανζ Φελίξ Πατασέ. Στις 12 Οκτωβρίου 1999 εμποδίστηκε από την κυβέρνηση από το να μεταβεί ως επικεφαλής της Εκκλησίας του Χριστού- Βασιλέως και του Τμήματος Ευαγγελικής Θεολογίας του Μπανγκί, σε συνάντηση των εκκλησιών Προτεσταντών στη Νέα Καληδονία.

Έπειτα από την κατάληψη της εξουσίας από το Φρανσουά Μποζιζέ το 2003, ο Μαλεντοά παρέμεινε στην αντιπολίτευση. Το Μάρτιο του 2004 αντιτάχθηκε στην παρουσία του ανατραπέντος ηγέτη της Αϊτής Ζαν-Μπερτράν Αριστίντ στην Κεντροαφρικανική Δημοκρατία, με το επιχείρημα ότι ο Αριστίντ ήταν "ένας δικτάτορας τον οποίο μοιραστήκαμε δικαίως και πλέον δεν τον χρειαζόμαστε". Επίσης δήλωσε ότι στη χώρα του "η δημοκρατία είναι πολυτέλεια και η αντιπολίτευση αποτελεί ξένη έννοια".

Στις βουλευτικές εκλογές του 2005 ήταν υποψήφιος για μία έδρα με το Φόρουμ Πολιτών στην περιφέρεια Μαλά του νομού Κέμο. Ωστόσο, στον δεύτερο γύρο ηττήθηκε από το Φρεντ Ζακόμπ Καρουνά.

Απεβίωσε σε ηλικία 75 ετών, το 2010.

Παραπομπές
----------

1. ↑  www.rfi.fr/afrique/20101214-centrafrique-deces-ex-premier-ministre-opposant-timothee-malendoma.
2. ↑  «Parliament of the Central African Republic». 24  Ιανουαρίου 2011. Αρχειοθετήθηκε από το πρωτότυπο στις 6  Φεβρουαρίου 2012. Ανακτήθηκε στις 4  Ιουλίου 2022.
3. ↑  *Political Parties of the World* (6th edition, 2005), ed. Bogdan Szajkowski, page 115–116.
4. ↑  "Rapport de la Mission Exploratoiréen vue des Élections Présidentielles et Législatives du 22 août 1993" Αρχειοθετήθηκε 2008-06-27 στο Wayback Machine. democratie.francophonie.org (γαλλικά).
5. ↑  Central African League of Human Rights 1999 report Αρχειοθετήθηκε 2016-03-03 στο Wayback Machine. (γαλλικά).
6. ↑  "CNN LIVE SATURDAY", τηλεοπτικό απόσπασμα, 6-3-2004.
7. ↑  List of candidates qualifying for the second round Αρχειοθετήθηκε 2011-09-10 στο Wayback Machine. batir.rca.org (γαλλικά).
8. ↑  "Les élus aux deux tours des Élections Législatives Centrafricaines, mai 2005" Αρχειοθετήθηκε 2008-05-12 στο Wayback Machine. batir.rca.org (γαλλικά).
9. ↑  Νεκρολογία centrafrique-presse.over-blog.com (στα γαλλικά)

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Timothée Malendoma  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |